નવસારી એસઓજી (સ્પેશ્યલ ઓપરેશન ગ્રુપ) ની ટીમે ટાંકલ નજીકથી બે જણાને દેશી બનાવટની પિસ્તોલ તથા 6 જીવતા કારતૂસ સાથે ઝડપી પાડી એકને વોન્ટેડ જાહેર કર્યો હતો. પોલીસે કુલ રૂ.93,490 નો મુદ્દામાલ કબજે કરી વધુ તપાસ હાથ ધરી છે. આગામી દિવસોમાં વિધાનસભાની સામાન્ય ચૂંટણી યોજાનાર હોવાની શક્યતાને જોતા તેમજ હાલમાં દિવાળીનાં તહેવારને લઇ કાયદો અને વ્યવસ્થા જળવાઇ રહે તે માટે જરૂરી તકેદારી રાખવા નવસારી જિલ્લા પોલીસ વડા ડો.ગિરીશ પંડ્યાએ ગેરકાયદે હથિયારો તથા ગંભીર પ્રકારના ગુના શોધી કાઢવા નવસારી એસઓજી પીઆઇ એ.એસ.પાટીલને સુચના આપી હતી જેના આધારે એસઓજી પીઆઇ તથા તેમની ટીમે કાર્યવાહી હાથ ધરી હતી.